# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0001/2014-19

Datum: 14. 06. 2018

## Z A P I S N I K

29. redne seje Občinskega sveta Občine Prevalje, ki je bila dne 14. junija 2018, ob 17.00 uri, v sejni sobi Občine Prevalje, Trg 2a, Prevalje.

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika Občinskega sveta Občine Prevalje (Uradno glasilo slovenskih občin, št. 1/16 in 48/16) sklical župan dr. Matija TASIČ z naslednjim predlaganim dnevnim redom:

1. Ugotovitev sklepčnosti.
2. Potrditev dnevnega reda 29. redne seje.
3. Pregled in potrditev zapisnik 28. redne seje ter 17. dopisne seje.
4. Predlog Odloka o spremembi Odloka o proračunu Občine Prevalje za leto 2018.
5. Predlog Odloka o turistični in promocijski taksi v Občini Prevalje – prva obravnava.
6. Osnovna šola Franja Goloba Prevalje:

a) Oblikovanje oddelkov v šolskem letu 2018/2019.

b) Soglasje k sistemizaciji delovnih mest OŠ Prevalje za dogovorjeni program in Enoti Vrtec Prevalje v šolskem letu 2018/2019.

c) Sklep o določitvi cen programov v OŠ Prevalje, Enoti Vrtec Prevalje.

1. Poslovno in finančno poročilo javnega zavoda Osnovne šole Franja Goloba Prevalje z enoto vrtca za leto 2017.
2. Načrt razvoja odprtega širokopasovnega omrežja elektronskih komunikacij generacije v Občini Prevalje.
3. Premoženjskopravne zadeve:

a) Predlog ukinitve javnega dobra na nepremičnini parc. št. 174/32 k.o. Farna vas.

b) Pridobitev nepremičnine izven Načrta pridobivanja nepremičnega premoženja v Občini Prevalje za leto 2018.

1. Pobude in vprašanja.
2. Razno.

Seje sta se udeležila župan dr. Matija TASIČ in podžupanja Margareta JUKIČ.

Seje so se udeležili člani občinskega sveta:

1. Bernard PAČNIK,
2. Matej PEČNIK,
3. Ivan BACKOVIĆ,
4. Aleksander RISTIČ,
5. Vladimir PORI,
6. Rafael ŠKUFCA,
7. Marija ŠUŠEL,
8. Štefan PERŠAK,
9. Hedvika GORENŠEK,
10. Bogdan PUPAVAC,
11. Aleksandra VESNICER,
12. dr. Karla ODER,
13. Stašo LODRANT,
14. Maks PUČELJ,
15. Andrej STERMEC.

Seje so se udeležili še :

1. Mira HANCMAN, ravnateljica OŠ, k točki 6 in 7,
2. Danilo VUTE, občinska uprava,
3. Emilija IVANČIČ, občinska uprava,
4. Barbara KRIČEJ, občinska uprava,
5. Franc BREZNIK, občinska uprava.

Novinarji :

1. Alojz JAZBEC, Televizija Uršlja.

Opravičeno odsotni:

1. Zdravko FAJMUT

## K tč. 1

**UGOTOVITEV SKLEPČNOSTI**

Na seji je bilo prisotnih 16 občinskih svetnikov.

V času glasovanja je bilo v dvorani 16 svetnikov.

S 16 glasovi za, 0 proti, je bil sprejet

**SKLEP:**

**Občinski svet Občine Prevalje ugotovi, da je 29. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 29. REDNE SEJE**

Župan poda točko v razpravo.

Občinski svetnik Bernard Pačnik pove, da je razočaran nad dejstvom, da na dnevni red seje občinskega sveta nista bili uvrščeni točki, v okviru katerih bi obravnavali dogajanje in stanje po zadnjih neurjih ter poplavah v Občini Prevalje in novosti glede daljnovoda na Lešah.

Župan pojasni, da je predvidel razpravo o obeh temah pod točko razno, s čimer se občinski svetnik Bernard Pačnik nikakor ne strinja in vztraja pri spremembi dnevnega reda ter umestitvi teh dveh točk, kot samostojnih na dnevni red.

Župan Občinskemu svetu tako predlaga v sprejem spremenjen dnevni red, ki se glasi:

1. Ugotovitev sklepčnosti.
2. Potrditev dnevnega reda 29. redne seje.
3. Pregled in potrditev zapisnik 28. redne seje ter 17. dopisne seje.
4. Predlog Odloka o spremembi Odloka o proračunu Občine Prevalje za leto 2018.
5. Predlog Odloka o turistični in promocijski taksi v Občini Prevalje – prva obravnava.
6. Osnovna šola Franja Goloba Prevalje:

a) Oblikovanje oddelkov v šolskem letu 2018/2019.

b) Soglasje k sistemizaciji delovnih mest OŠ Prevalje za dogovorjeni program in Enoti Vrtec Prevalje v šolskem letu 2018/2019.

c) Sklep o določitvi cen programov v OŠ Prevalje, Enoti Vrtec Prevalje.

1. Poslovno in finančno poročilo javnega zavoda Osnovne šole Franja Goloba Prevalje z enoto vrtca za leto 2017.
2. Načrt razvoja odprtega širokopasovnega omrežja elektronskih komunikacij generacije v Občini Prevalje.
3. Premoženjskopravne zadeve:

a) Predlog ukinitve javnega dobra na nepremičnini parc. št. 174/32 k.o. Farna vas.

b) Pridobitev nepremičnine izven Načrta pridobivanja nepremičnega premoženja v Občini Prevalje za leto 2018.

1. Seznanitev s posledicami neurij v Občini Prevalje, nastalih dne 24.05.2018 in dne 07.06.2018 ter sanacijskimi ukrepi po neurjih.
2. Seznanitev z informacijo o poteku postopkov za načrtovani državni prostorski načrt za daljnovod 2x 110 kV RTP Ravne – RTP Mežica.
3. Pobude in vprašanja.
4. Razno.

Župan poda točko v razpravo.

Razprave ni bilo.

V času glasovanja je bilo v dvorani 16 svetnikov.

S 16 glasovi za, 0 proti, je bil sprejet

**SKLEP:**

**1. Ugotovitev sklepčnosti.**

**2. Potrditev dnevnega reda 29. redne seje.**

**3. Pregled in potrditev zapisnik 28. redne seje ter 17. dopisne seje.**

**4. Predlog Odloka o spremembi Odloka o proračunu Občine Prevalje za leto 2018.**

**5. Predlog Odloka o turistični in promocijski taksi v Občini Prevalje – prva obravnava.**

**6. Osnovna šola Franja Goloba Prevalje:**

**a) Oblikovanje oddelkov v šolskem letu 2018/2019.**

**b) Soglasje k sistemizaciji delovnih mest OŠ Prevalje za dogovorjeni program in Enoti Vrtec Prevalje v šolskem letu 2018/2019.**

**c) Sklep o določitvi cen programov v OŠ Prevalje, Enoti Vrtec Prevalje.**

**7. Poslovno in finančno poročilo javnega zavoda Osnovne šole Franja Goloba Prevalje z enoto vrtca za leto 2017.**

**8. Načrt razvoja odprtega širokopasovnega omrežja elektronskih komunikacij generacije v Občini Prevalje.**

**9. Premoženjskopravne zadeve:**

**a) Predlog ukinitve javnega dobra na nepremičnini parc. št. 174/32 k.o. Farna vas.**

**b) Pridobitev nepremičnine izven Načrta pridobivanja nepremičnega premoženja v Občini Prevalje za leto 2018.**

**10. Seznanitev s posledicami neurij v Občini Prevalje, nastalih dne 24.05.2018 in dne 07.06.2018 ter sanacijskimi ukrepi po neurjih.**

**11. Seznanitev z informacijo o poteku postopkov za načrtovani državni prostorski načrt za daljnovod 2x 110 kV RTP Ravne – RTP Mežica.**

**12. Pobude in vprašanja.**

**13. Razno.**

***K tč. 3***

**Pregled in potrditev zapisnika 28. redne seje ter 17. dopisne seje**

Župan poda točko v razpravo.

Pripomb na zapisnik ni bilo.

V času glasovanja je bilo v dvorani 16 svetnikov.

S 16 glasovi za, 0 proti, so bili sprejeti

**SKLEP 29/1:**

**Občinski svet Občine Prevalje sprejme Zapisnik 28. redne seje Občinskega sveta Občine Prevalje.**

**Zapisnik 17. dopisne seje.**

Župan poda točko v razpravo.

Pripomb na zapisnik ni bilo.

V času glasovanja je bilo v dvorani 16 svetnikov.

S 16 glasovi za, 0 proti, so bili sprejeti

**SKLEP 29/2:**

**Občinski svet Občine Prevalje sprejme Zapisnik 17. dopisne seje Občinskega sveta Občine Prevalje.**

***K tč. 4***

**Predlog Odloka o spremembi Odloka o proračunu Občine Prevalje za leto 2018**

Uvodno obrazložitev poda Barbara Kričej, ki pove, da je Občina Prevalje zaradi spremenjenih obveznosti in terjatev za proračun v skladu s 40. členom Zakonom o javnih financah pristopila k pripravi Odloka o spremembi Odloka o proračunu Občine Prevalje za leto 2018 (Rebalans I. proračuna za leto 2018). Pri pripravi predloga rebalansa I. je izhajala iz realizacije januar – maj 2018 in ocenila prihodke in odhodke do konca leta 2018 ter uskladila projekte z dinamiko izvajanja.

Nastale razlike so med veljavnim proračunom Občine Prevalje za leto 2018 in predlogom Odloka o spremembi Odloka o proračunu Občine Prevalje za leto 2018 - rebalansa I.

Največje spremembe na splošnem delu so nastale na naslednjih postavkah:

* prihodki od komunalnih prispevkov so se povečali za 60.000 EUR, glede na realizacijo januar – maj 2018 in glede na izdane odločbe,
* prejeta sredstva iz državnega proračuna za investicije so se povečala za 420.087,81 EUR zaradi prejetega sklepa od MGRT za sofinanciranje sanacije plazu in rekonstrukcije odseka na LC 350371 cesta Negovec – Raškova rida – Keber,
* prejeta sredstva iz državnega proračuna ter iz sredstev proračuna EU iz strukturnih skladov so se znižala glede na izvajanje dinamike projekta Odvajanje in čiščenje odpadne vode v porečju Meže.

Na posebnem delu je prišlo do največjih sprememb na naslednjih postavkah:

* pri nekaterih proračunskih postavkah glede svetniških skupin je prišlo do prerazporeditve sredstev znotraj postavk,
* postavka za strošek zunanje revizije se je znižala glede na podpisano pogodbo z izvajalcem notranje revizije.
* proračunska postavka namenjena za plače delavcev občinske uprave se je znižala za 9.707.61 EUR, glede na realizacijo januar – maj 2018,
* javna dela so se uskladila glede na potrjene programe in dinamiko izvedbe,
* postavka za družinske pomočnike, se je zvišala na podlagi prejete odločbe za pravico do družinskega pomočnika še za eno osebo,
* postavka namenjena rezervam pa se je zvišala za 20.000 EUR,
* zvišali sta se postavki za letno vzdrževanje cest in zimsko službo, glede na realizacijo januar – maj 2018,
* postavka za sanacijo plazov se je zvišala zaradi rekonstrukcije odseka LC 350371 cesta Negovec – Raškova rida – Keber,
* postavka za ureditev cestnih povezav na območju Jamnice, se je znižala za 91.380,45 EUR. Začetek realizacije projekta pa se je prestavil v leto 2019 zaradi nujne nenačrtovane sanacije infrastrukture po odjugi in poplavah,
* postavka za obnovo manjših odsekov na Lešah se je zvišala za 75.000 EUR zaradi celovite ureditve infrastrukture od krožišča do športnega igrišča in od Fefrovega naselja proti Leškim cerkvam v dolžini cca. 300 m, ki ni bila del projekta,
* postavka za ureditev cestnih povezav na območju Brinjeve gore se je zvišala glede na prejeto ponudbo od izvajalcev,
* postavka za odvajanje in čiščenje odpadne vode v porečju reke Meže, se je znižala za 1.429.687,92 EUR glede na dinamiko projekta,
* izvedba projekta izgradnje pump track poligona se je prestavila v leto 2019, prav tako tudi opremljanje športne dvorane in igrišč, ker na javnem razpisu pri Fundaciji za šport občina ni bila uspešna,
* postavki za naravno – kulturno doživetje Geopark Karavanke in igralni prostor Peca – Nature game, sta se znižali, glede na javni razpis in dinamiko projekta, ki je dvoleten,
* sredstva na proračunski postavki za OŠ Juričev Drejček so se povečala v višini 2.478,10 EUR zaradi dodatnega učenca iz naše občine,
* regresiranje oskrbe v domovih delovarstvenega centra in splošnega zavoda se je povečalo za 4.000 EUR glede na realizacijo januar – maj 2018.

Celotni prihodki so se znižali za 722.389,00 EUR glede na že sprejeti proračun za leto 2018, celotni odhodki pa so se znižali za 1.106.412,00 EUR, znižala se je tudi zadolžitev pri poslovnih bankah, in sicer za 383.215,00 EUR za projekt odvajanje in čiščenje odpadne vode v porečju reke Meže. Proračun je uravnotežen.

Župan doda še nekaj informacij glede posameznih projektov in njihovega financiranja. Pove, da izvajalec, ki je že bil izbran za gradnjo čistilne naprave garancije več ni podaljšal, zato je občina morala pripraviti nov javni razpis. Kar zadeva kolektorski sistem pa je garancija podaljšanja do konec leta 2018. Razlog ne podaljšanja garancije je bilo občutno povišanje cen gradbenih materialov potrebnih za gradnjo, zato izbrani ponudnik več ni bil pripravljen graditi za isto ceno. Občina je skupaj z občinama Črna na Koroškem in Log – Dragomer na pristojne državne službe že naslovila dopis za povišanje kohezijskih sredstev za namen izgradnje čistilne naprave, saj po prvih ocenah kaže, da bo izgradnja za cca. 1.000.000, EUR dražja od predvidene. Hkrati se je občina na podlagi začasno ustavljene investicije Leka odločila, da se bo izgradila čistilna naprava za 7000 enot in ne 8000 kot je bilo predhodno načrtovano.

Sanacija plazov na območju Raškove ride in Negovca bo izvedena predvidoma v zadnji polovici junija 2018, sama investicija pa je ocenjena na okoli 400.000,00 EUR kar pomeni, da bo zaradi dodatnega popisa del potrebno z aneksi povišati predhodno predvidena sredstva.

Na Lešah je predviden zaključek investicije konec junija 2018.

Sanacija Štefanovega potoka se bo začela s strani podjetja VGP Drava pričela v začetku julija 2018, hkrati pa to isto podjetje skupaj s Slovenskimi železnicami načrtuje sanacijo pod viaduktom, kjer pa občina dodatnih stroškov načeloma ne bo imela, razen v primeru, če bo treba prestavljati vodovod.

Na območju Brinjeve gore bo izvedena rekonstrukcija oziroma asfaltiranje ceste s strani izbranega izvajalca VOC d.o.o., ki se bo začela v zadnjem tednu meseca junija 2018. Omenjeno podjetje bo investicijo izvedlo skupaj s podizvajalcem. Asfaltiranje se bo izvedlo od kmetije Unc mimo Hanija, ter v prvi fazi še v letošnjem leto priprava ceste nad Hanijem do vzhodnega odcepa proti Uncu in asfaltiranje spomladi.

Za rekonstrukcijo in asfaltiranje ceste na Zagrad se čaka še sklep vlade za sofinanciranje, izvajalec pa je že bil izbran, in sicer Remont d.o.o..

Izgradnja igrišča v Šentanelu je predvidena v juliju oziroma avgustu leta 2018.

Pri gradnji ceste na Barbaro se bo investicija zaradi težav podora zemljine in peska nekoliko podaljšala in podražila, tako, da je vrednost investicije predvidena na 550.000,00 EUR. Predvidoma junija oziroma julija 2018 bi naj bila cesta v makadamski izvedbi že prevozna v obe smeri, asfaltiranje pa se bo izvedlo spomladi 2019, dokler se podlaga dodobra utrdi.

Cesta proti Jeans Shopu bo asfaltirana v juliju 2018.

V sklopu projekta Nature Game, bo izvedena investicija izgradnje sanitarnega bloka, dveh paviljonov in okolice pri kozolcu na Poljani, v okviru projekta Nag Kult pa ureditev samega kozolca. Polovica del obeh projektov bo izvedena v letošnjem letu, polovica pa v prihodnjem.

Asfaltiranje med krožiščem od Špara do Fare, naj bi bilo vključno s kolesarsko stezno zaključeno do konca julija 2018, pripravlja se tudi projektna naloga za rekonstrukcijo od Špara do Štoparja in od Štoparja do Poljane, hkrati pa je v jeseni 2018 predvidena preplastitev ceste Poljana – Holmec s kompletno rekonstrukcijo križišča na Lokovici.

Glede na to, da je na MOP-u ostalo nekaj sredstev za sanacijo plazov, občina pripravlja nekaj projektov za asfaltiranje in škarpiranje določenih brežin za cesto na Leše.

Parkirišče na Šentanelu in cesta na Jamnico pa sta se prestavili v naslednje leto zaradi finančnih potreb za sanacijo po neurjih.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil s Predlogom Odloka o spremembi Odloka o proračunu Občine Prevalje za leto 2018 (Rebalans I.), ter ga podaja Občinskemu svetu Občine Prevalje v obravnavo in sprejem.

Predsednik Odbora za komunalne zadeve in varstvo okolja, Matej Pečnik, pove, da se je Odbor za komunalne zadeve in varstvo okolja Občine Prevalje seznanil s Predlogom Odloka o spremembi Odloka o proračunu Občine Prevalje za leto 2018 (REBALANS 1), ter ga sprejel in ga predlaga Občinskemu svetu v obravnavo in sprejem.

Hkrati opozarjajo, da bi bilo potrebno tudi terminsko pospešiti projekte, ki jih izvaja država. Dodajajo tudi, da bi bilo potrebno v prihodnosti s sklepom zagotoviti sredstva za izgradnjo novega Pačnikovega mostu v betonski izvedbi in da se zaradi pogostega pojava naravnih nesreč ustanovi posebna komisija oz. odbor, ki bi ocenjeval in predlagal ukrepe za odpravo posledic.

Predsednik Odbora za gospodarske dejavnosti, Ivan Backović, pove, da je Odbor za gospodarske dejavnosti se je seznanil s Predlogom Odloka o spremembi Odloka o proračunu Občine Prevalje za leto 2018 (Rebalans I), ter ga podaja občinskemu svetu v obravnavo in sprejem.

Predsednica Odbora za družbene dejavnosti, Hedvika Gorenšek, pove, da se je Odbor za družbene dejavnosti seznanil s Predlogom Odloka o spremembi Odloka o proračunu Občine Prevalje za leto 2018 (Rebalans I), ter ga podaja občinskemu svetu v obravnavo in sprejem.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Odloka o spremembi Odloka o proračunu Občine Prevalje za leto 2018, ugotovila, da je pripravljen v skladu z vsemi pravnimi akti, ter ga občinskemu svetu daje v obravnavo in sprejem.

Župan poda točko v razpravo.

V razpravi sta sodelovala Štefan Peršak in Bernard Pačnik, ki sta podala nekaj vprašanj, na katera sta odgovorila župan in tajnik Občine Prevalje.

V času glasovanja o prvem predlogu odloka je bilo v dvorani 16 svetnikov.

S 15 glasovi za, 1 vzdržan in 0 proti, je bil sprejet

**SKLEP 29/3:**

**Občinski svet Občine Prevalje sprejme Odlok o spremembi Odloka o proračunu Občine Prevalje za leto 2018.**

**Odlok se objavi v Uradnem glasilu slovenskih občin.**

***K tč. 5***

**Predlog Odloka o turistični in promocijski taksi v Občini Prevalje – prva obravnava**

Uvodno obrazložitev poda Ivan Backović, ki pove, da morajo občine zaradi nove zakonodaje na tem področju uskladiti odlok tako, da bo le – ta skladen s področnim zakonom. Sedanji veljaven odlok je bil sprejet leta 1998 in velja še iz časa skupne občine Ravne – Prevalje. Pove, da je prihodek občine v letu 2017 iz naslova pobrane turistične takse znašal 6.753,00 EUR, višina turistične takse je znašala 1,27 EUR, po novem predlogu pa bo ta znašala 1,28 EUR. Od tega zneska bo dodatno potrebno k ceni nove takse prišteti še 25% za promocijsko takso, tako da bi končni znesek za posameznika znašla 1,61 EUR. Zakon tudi smiselno določa oprostitve plačila turistične takse, zato odlok dodatnih oprostitev ne predvideva. Na koncu doda, da bo novi odlok začel veljati s 01.01.2019 in pove, da so zaradi uskladitve z zakonom podali tudi predlog za združeno obravnavo in sprejetje odloka tako v prvi kot drugi obravnavi, saj bistvenih sprememb na besedilo odloka ni za pričakovati.

Predsednik Odbora za gospodarske dejavnosti, Ivan Backović, pove, da je Odbor za gospodarske dejavnosti obravnaval predlog Odloka o turistični in promocijski taksi v Občini Prevalje ga sprejel in ga predlaga Občinskemu svetu Občine Prevalje v obravnavo in sprejem.

Predsednik Odbora za proračun in finance, Stašo Lodrant, pove, da je Odbor za proračun in finance občine Prevalje obravnaval predlog Odloka o turistični taksi in promocijski taksi v Občini Prevalje ter ga sprejel in ga predlaga Občinskemu svetu Občine Prevalje v obravnavo in sprejem.

Predsednik Komisije za statut in pravna vprašanja, Aleksander Ristič, pove, da je komisija obravnavala »predlog Odloka o turistični in promocijski taksi v Občini Prevalje – prva obravnava«, ugotovila, da je pripravljen z vsemi pravnimi akti, ter ga občinskemu svetu predlaga v obravnavo in sprejem.

Hkrati pa predlaga, da Občinski svet v skladu z 6. odstavkom 83. člena Poslovnika Občinskega sveta prvo in drugo obravnavo predloga odloka združi in na isti seji opravi obe obravnavni, ker na predlog odloka v prvi obravnavi ni bilo bistvenih vsebinskih pripomb in bi besedilo predloga odloka v drugi obravnavi bilo enako besedilu predloga odloka v prvi obravnavi.

Župan poda točko v razpravo.

V razpravi prve obravnave so sodelovali Rafael Škufca, Aleksander Ristič in Ivan Backović.

V času glasovanja je bilo v dvorani 16 svetnikov.

S 16 glasovi za, 0 proti, je bil sprejet

**SKLEP 29/4:**

**Občinski svet Občine Prevalje sprejme Odlok o turistični in promocijski taksi v Občini Prevalje v prvi obravnavi.**

Župan poda točko v razpravo.

Razprave v drugi obravnavi ni bilo.

V času glasovanja je bilo v dvorani 16 svetnikov.

S 16 glasovi za, 0 proti, so je bil sprejet

**SKLEP 29/5:**

**Občinski svet Občine Prevalje sprejme Odlok o turistični in promocijski taksi v Občini Prevalje.**

**Odlok se objavi v Uradnem glasilu slovenskih občin.**

***K tč. 6***

**Osnovna šola Franja Goloba Prevalje:**

**a) Oblikovanje oddelkov v šolskem letu 2018/2019**

**b) Soglasje k sistemizaciji delovnih mest OŠ Prevalje za dogovorjeni program in Enoti Vrtec Prevalje v šolskem letu 2018/2019**

**c) Sklep o določitvi cen programov v OŠ Prevalje, Enoti Vrtec Prevalje**

**a) Oblikovanje oddelkov v šolskem letu 2018/2019**

Uvodno obrazložitev poda ravnateljica OŠ Franja Goloba, Mira Hancman, ki pove, da je bilo za šolsko leto 2018/2019 v vrtec sprejeti 262 otrok in vsi izpolnjujejo pogoje za sprejem. Od tega je 82 otrok prve starostne skupine in 180 otrok druge starostne skupine. Glede na njihovo starost se je oblikovalo 15 oddelkov, in sicer šest homogenih oddelkov prve starostne skupine, sedem homogenih oddelkov druge starostne skupine, en oddelek drugega starostnega obdobja s polovičnim delovnim normativom in en kombiniran homogen oddelek v enoti vrtec Leše. Vsi oddelki so oblikovani po fleksibilnem normativu, kar pomeni, da so vsi oddelki polni. Zato prosijo za potrditev.

Sejo ob 17.46 uri zapustita Rafael Škufca in Bernard Pačnik.

Predsednica Odbora za družbene dejavnosti, Hedvika Gorenšek, pove, da se je Odbor za družbene dejavnosti seznanil s predlogom oblikovanja oddelkov in se strinja s predlaganim sklepom, zato predlaga Občinskemu svetu Občine Prevalje, da predlog sklepa potrdi.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil z oblikovanjem oddelkov v Enoti Vrtec Prevalje v šolskem letu 2018/2019 in ga predlaga Občinskemu svetu v nadaljnjo obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 14 svetnikov.

S 14 glasovi za, 0 proti, je bil sprejet

**SKLEP 29/6:**

**1. V OŠ Franja Goloba Prevalje, Enoti Vrtec Prevalje se v šolskem letu 2018/2019 oblikuje 15 oddelkov predšolske vzgoje, od tega se oblikuje:**

* **6 homogenih oddelkov I. starostnega obdobja (fleksibilni normativ, 12+2),**
* **3 homogeni oddelki II. starostnega obdobja 3 – 4 let (fleksibilni normativ, 17+2),**
* **4 homogeni oddelki II. starostnega obdobja 4 – 6 (fleksibilni normativ, 22+2),**
* **1 homogeni oddelek II. starostnega obdobja s polovičnim normativom (fleksibilni normativ, 11+1),**
* **1 kombiniran oddelek (fleksibilni normativ, 17+2).**

**2. V primeru zmanjšanja števila vpisanih otrok ob začetku šolskega leta oz. med šolskim letom se posamezni oddelek preoblikuje v polovični oddelek z možnostjo dopolnitve do polnega oddelka s fleksibilnim normativom.**

**b) Soglasje k sistemizaciji delovnih mest OŠ Prevalje za dogovorjeni program in Enoti Vrtec Prevalje v šolskem letu 2018/2019**

Uvodno obrazložitev poda ravnateljica OŠ Franja Goloba, Mira Hancman, ki pove, da je sistematizacija v OŠ Franja Goloba ostala nespremenjena in ni predlaganih novih delovnih mest, prav tako ni dodatnih sprememb v Enoti Vrtec, predlagajo pa povečanje kuharice za 0,5.

Predsednica Odbora za družbene dejavnosti, Hedvika Gorenšek, pove, da se je Odbor za družbene dejavnosti seznanil s predlogom sklepa in predlaga Občinskemu svetu Občine Prevalje, da izda Soglasje k sistemizaciji delovnih mest Osnovne šole Franja Goloba Prevalje za dogovorjeni program šole in sistemizaciji delovnih mest Enote Vrtec Prevalje za šolsko leto 2018/2019.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil s predlaganim sklepom in predlaga, da občinski svet izda Soglasje k sistemizaciji delovnih mest Osnovne šole Franja Goloba Prevalje za dogovorjeni program šole in sistemizaciji delovnih mest Enote Vrtec Prevalje za šolsko leto 2018/2019.

Župan poda točko v razpravo.

Razprave ni bilo.

V času glasovanja je bilo v dvorani 14 svetnikov.

S 14 glasovi za, 0 proti, je bil sprejet

**SKLEP 29/7:**

**Občinski svet Občine Prevalje daje Soglasje k sistemizaciji delovnih mest Osnovne šole Franja Goloba Prevalje za dogovorjeni program šole in sistemizaciji delovnih mest Enote Vrtec Prevalje za šolsko leto 2018/2019.**

**c) Sklep o določitvi cen programov v OŠ Prevalje, Enoti Vrtec Prevalje**

Uvodno obrazložitev poda ravnateljica OŠ Franja Goloba, Mira Hancman, ki pove, da je na podlagi sistematizacije bila pripravljena tudi cena za programe, ki za prvo starostno skupino prinaša podražitev za 2,90 EUR in za drugo staro skupino 3,69 EUR.

Predsednica Odbora za družbene dejavnosti, Hedvika Gorenšek, pove, da je Odbor za družbene dejavnosti obravnaval predlog Sklepa o določitvi cen programov v OŠ Franja Goloba Prevalje, Enoti Vrtec Prevalje in ga sprejme in predlaga Občinskemu svetu Občine Prevalje v obravnavo in sprejem.

Odbor za proračun in finance Občine Prevalje je obravnaval predlog Sklepa o določitvi cen programov v OŠ Franja Goloba Prevalje, Enoti Vrtec Prevalje in ga predlaga Občinskemu svetu Občine Prevalje v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 14 svetnikov.

S 14 glasovi za, 0 proti, je bil sprejet

**SKLEP 29/8:**

**Občinski svet Občine Prevalje sprejme Sklep o določitvi cen programov v OŠ Franja Goloba Prevalje, Enoti Vrtec Prevalje. Sklep se objavi v Uradnem glasilu slovenskih občin.**

Na sejo se ob 17.52 uri vrneta Rafael Škufca in Bernard Pačnik.

***K tč. 7***

**Poslovno in finančno poročilo javnega zavoda Osnovne šole Franja Goloba Prevalje z enoto vrtca za leto 2017**

Uvodno obrazložitev poda ravnateljica OŠ Franja Goloba, Mira Hancman, ki pove, da je svet zavoda OŠ Franja Goloba obravnaval finančno poslovno poročilo šole, in sicer je bilo 4.152.757,55 EUR prihodkov in 4.159.546,52 EUR odhodkov. Nastal je presežek odhodkov skupaj z enoto vrtca v višini 6.788,97 EUR od tega je ime šola 556,13 EUR presežka in vrtec 6.232,84 EUR. Vsi presežki odhodkov pa so se pokrili s presežki prihodkov iz preteklih let. Na poslovnem področju je bil letni delovni načrt realiziran v celoti, dodatno pa je bilo izvedeno veliko razširjenega progama, ki je bil opredeljen v letnem načrtu.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil s Poslovnim in finančnim poročilom za leto 2017 javnega zavoda OŠ Franja Goloba Prevalje z enoto vrtca ter ga podaja v obravnavo Občinskemu svetu Občine Prevalje.

Predsednica Odbora za družbene dejavnosti, Hedvika Gorenšek, pove, da se je Odbor za družbene dejavnosti seznanil s Poslovnim in finančnim poročilom javnega zavoda OŠ Franja Goloba Prevalje z Enoto Vrtec Prevalje za leto 2017 in ga predlaga Občinskemu svetu Občine Prevalje v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 16 svetnikov.

S 16 glasovi za, 0 proti in je bil sprejet naslednji

**SKLEP 29/9:**

**Občinski svet Občine Prevalje se je seznanil s Poslovnim in finančnim poročilom za leto 2017 javnega zavoda OŠ Franja Goloba Prevalje z enoto vrtca.**

***K tč. 8***

**Načrt razvoja odprtega širokopasovnega omrežja elektronskih komunikacij generacije v Občini Prevalje**

Ob 17. 59 uri sejo zapusti Andrej Stermec.

Uvodno obrazložitev poda župan dr. Matic Tasič, ki pove, da je ministrstvo že izdalo nov razpis in tista območja, ki bodo že imela sprejete načrte razvoja odprtega širokopasovnega omrežja elektronskih komunikacij generacije, bodo lahko predmet kandidature. Vendar pa bodo neposredni kandidati na javnem razpisu lahko le ponudniki elektronskih storitev, ki bodo morali izgraditi tudi nekomercialne bele lise, da bodo lahko potem upravičeni do trženja komercialnih storitev. Natančnejša opredelitev mest, kjer bo možna povezava pa je opredeljena v tabeli, priloženi k gradivu in je dostopna tudi na spletni strani. Doda, da so občinski svetniki dobili predlog načrta, predvidena dela in predlog seznama belih list, ki je dostopen na spletnih straneh ministrstva. V tem postopku gre za potrditev načrta, ki bo ponudnikom omogočil izgradnjo belih lis. Približni roki za izvedbo izgradnje širokopasovnega omrežja so v letih 2019 in 2020. Sam program oziroma načrt je bil podrobneje predstavljen na odboru za KCG, ki se je s tem seznanil in podal tudi pozitivno oceno.

Predsednik Odbora za komunalne zadeve in varstvo okolja, Matej Pečnik, pove, da je Odbor za komunalne zadeve in varstvo okolja Občine Prevalje podal pozitivno mnenje predlaganemu načrtu, ki izenačuje kvaliteto življenja na področju celotne občine.

Župan poda točko v razpravo.

Na sejo se ob 18.06 uri vrne Andrej Stermec.

V razpravi so sodelovali Rafael Škufca, Bernard Pačnik, Andrej Stermec, Aleksander Ristič, Štefan Peršak in Matej Pečnik.

V času glasovanja je bilo v dvorani 16 svetnikov.

S 16 glasovi za, 0 proti, je bil sprejet naslednji

**SKLEP 29/10:**

**Občinski svet Občine Prevalje potrjuje »Načrt razvoja odprtega širokopasovnega omrežja elektronskih komunikacij generacije v Občini Prevalje.**

**K tč. 9**

**Premoženjskopravne zadeve:**

**a) Predlog ukinitve javnega dobra na nepremičnini parc. št. 174/32 k.o. Farna vas.**

**b) Pridobitev nepremičnine izven Načrta pridobivanja nepremičnega premoženja v Občini Prevalje za leto 2018**

Ob 18.20 uri je sejo zapustil Bernard Pačnik.

Uvodno obrazložitev poda Emilija Ivančič, ki pove, da je potrebno na predmetni parceli ukiniti javno dobro, za potrebe prodaje zemljišča, ki v naravi več ne predstavlja dela ceste ampak je del zemljišča, ki pripada hiši.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov.

S 15 glasovi za in 0 proti, je bil sprejet

**SKLEP 29/11 :**

**Nepremičnini parc. št. 174/32, k.o. 884 – Farna vas, se ukine status javnega dobra.**

**Sklep se objavi v Uradnem glasilu slovenskih občin in začne veljati naslednji dan po objavi.**

Uvodno obrazložitev poda Emilija Ivančič, ki pove, da gre v tem primeru za pridobitev manjšega dela zemljišča, ki v naravi predstavlja del cestišča. To zemljišče je prejšnji lastnik že brezplačno prenesel na Občino Prevalje, vendar je pred overitvijo podpisa, nepremičnino podaril in tako onemogočil vpis v zemljiško knjigo. Novi lastnik je pripravljen prenesti zemljišče na Občino Prevalje brezplačno. Ker pa ta nepremičnina ni bila predvidena v letnem načrtu pridobivanja nepremičnega premoženja, je pred sklenitvijo posla potrebno pridobiti soglasje Občinskega sveta Občine Prevalje.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov.

S 15 glasovi za in 0 proti, je bil sprejet

**SKLEP 29/12 :**

**Občinski svet občine Prevalje daje soglasje za sklenitev pogodbe o brezplačnem prenosu namesto razlastitve, za nepremičnino parc. št. 224/49, k.o. 893 Zagrad, izven Načrta pridobivanja nepremičnega premoženja v Občini Prevalje za leto 2018.**

***K tč. 10***

**Seznanitev s posledicami neurij v občini prevalje, nastalih dne 24.05.2018 in dne 07.06.2018 ter sanacijskimi ukrepi po neurjih**

Uvodno obrazložitev poda župan dr. Matic Tasič, ki pove, da je prvo neurje divjalo v četrtek 24.05.2018 v večernih urah, ki je povzročilo poplavljanje Flisovega in Štefanovega potoka. Voda je dosegla sam center Prevalj, kjer je povzročila veliko materialne škode, ki se ocenjuje na približno 800.000,00 EUR na infrastrukturi, kamor pa ni vključena škoda na posameznih instrumentih in napravah v posameznih objektih. Doda, da je bilo potrebno hitro oceniti škodo, da bi morebiti lahko dobili sredstva za sanacijo teh poškodb iz AJDE. Sanacija celotne škode, pa je po zadnjih podatkih in predračunih skupno ocenjena na približno 2.000.000,00 EUR. Sanacija odprave posledic na Raškovi ridi znaša okoli 600.000,00 EUR. Pove, da bo potrebna tudi sanacija samega Štefanovega potoka, sanacija ceste pod viaduktom in sanacija propustov. Doda, da je bilo neurje skoncentrirano le nad Prevaljami in je zaradi tega bilo to območje zelo prizadeto. Vzpodbudno je, da je država hitro pristopila k sanaciji in ureditvi stanja, da v prihodnje več ne bi bilo prišlo do podobnih poplav. Teden dni kasneje, se je utrgal še oblak na Poljani, ki je povzročil poplave. Poudari, da takšnih pojavov, ko se skoncentrira tako velika količina padavin, ne more preprečit še tako dober propust. Še enkrat poziva vse kmete, gozdarje in lastnike gozdov, da temeljito počistijo in odstranijo vejevje iz vodotokov, ker v nasprotnem primeru voda vse skupaj odnese s sabo v dolino, kjer se posledično zamašijo propusti in povzročijo poplavljanje. Pove, da je voda zalila gostinske lokale in številne kleti z vodo in muljem. Za konec se v imenu občine in svojem imenu zahvali PGD Prevalje ter vsem posameznikom, ki so v teh trenutkih bili pripravljeni priskočiti na pomoč in pomagali pri opravljanju posledic in so izkazali solidarnost.

Župan poda točko v razpravo.

V razpravi so sodelovali Rafael Škufca, Maks Pučelj, Štefan Peršak, Hedvika Gorenšek, Bogdan Pupavac in Andrej Stermec.

V času glasovanja je bilo v dvorani 15 svetnikov.

S 15 glasovi za in 0 proti, je bil sprejet

**SKLEP 29/13 :**

**Občinski svet Občine Prevalje se je seznanil s posledicami neurij v Občini Prevalje, nastalih dne 24.05.2018 in dne 07.06.2018, ter s sanacijskimi ukrepi po nastalih neurjih.**

***K tč. 11***

**SEZNANITEV Z INFORMACIJO O POTEKU POSTOPKOV ZA NAČRTOVANI DRŽAVNI PROSTORSKI NAČRT ZA DALJNOVOD 2X110 kV RTP Ravne – RTP Mežica**

Uvodno obrazložitev poda župan dr. Matic Tasič, ki pove, da je Občina Prevalje podala vse pripombe in predloge na DPN, ki so bile usklajene in sprejete na eni izmed prejšnjih sej občinskega sveta. Pripravljavci DPN-ja bi morali te pripombe in predloge upoštevati ter jih umestiti v DPN. Med samim postopkom priprave DPN-ja je ministrstvo poslalo Občini Prevalje dopis, v katerem jih je na zelo nesramen način odpravilo, zakaj sploh podajajo in pripravljajo takšne pripombe. Poudaril je, da je govoril z go. Barbaro Radovan iz ministrstva, ki je povedala, da z vsebino dopisa ni seznanjena in dodal, da je občina nad takim odnosom zelo razočarana ter, da na ta neformalen dopis ne bo reagirala, bo pa uporabila vsa razpoložljiva sredstva v postopku priprave DPN-ja, da bodo pripombe in predlogi upoštevani.

Župan poda točko v razpravo.

V razpravi je sodelovala Hedvika Gorenšek

V času glasovanja je bilo v dvorani 15 svetnikov.

S 15 glasovi za in 0 proti, je bil sprejet

**SKLEP 29/14:**

**Občinski svet Občine Prevalje se je seznanil z informacijo o poteku postopkov za načrtovani državni prostorski načrt za daljnovod 2x110 Kv RTP Ravne – RTP Mežica.**

***K tč. 12***

**POBUDE IN VPRAŠANJA**

Občinski svetnik Bogdan Pupavac je podal naslednjo:

POBUDO: 1.) Pove, da sta zima in odjuga povzročili številne luknje in slabo stanje na cesti skozi Rožejevo naselje, zato bi bilo smiselno, da se sedaj, ko je stanje normalizirano navozi pesek in cesta uredi, da bo normalno prevozna.

POBUDO: 2.) Pove, da je cesta za družbenim domom potrebna temeljite prenove oziroma rekonstrukcije, saj je v zelo slabem stanju, hkrati pa je v času poplav v Občini Prevalje prihajalo tudi do težav pri odvodnjavanju. Zato predlaga, da se razmisli, da bi se v prihodnjih programih s proračunom zagotovila sredstva za obnovo te ceste.

Občinska svetnica Hedvika Gorenšek je podala naslednje:

VPRAŠANJE: 1.) Zanima jo, kje so razlogi, da Občina Prevalje, kot članica Geoparka Karavanke, v okviru letošnjega geofestivala 2018 ne sodeluje niti z enim projektom oziroma prireditvijo. Hkrati apelira, da bi se v naslednjem letu aktivneje pristopilo k vključitvi prireditev v ta festival, saj meni, da je v Občini Prevalje dovolj kvalitetnih prireditev in projektov, ki bi lahko bili del programa festivala.

Župan pojasni, da je Občina Prevalje kot članica Geoparka Karavanke imela v lanskem letu številne prireditve v okviru geofestivala, vendar so letos bile izbrane druge občine. Vsekakor pa bo Občina Prevalje v prihodnjem letu naredila vse, da bi se v geofestival umestilo tudi kakšno njeno prireditev.

Občinski svetnik Štefan Peršak je podal naslednjo:

POBUDO: 1.) Kot že na prejšnji sejah znova opozarja na slabo vzdrževanje občinskih cest, ker se vse do sedaj stanje ni kaj bistveno izboljšalo. Meni, da se ceste vzdržujejo pomanjkljivo in poudarja, da bi bilo potrebno poostriti tudi nadzor. Hkrati opozori, da bi bilo potrebno bolj pogosto in kvalitetnejše izvajati košnjo trave, kar bi vsekakor pripomoglo k boljšem stanju na terenu.

POBUDO: 2.) Apelira na občinsko upravo, da bi izvede čiščenje in odstranitev odvečnega peska ter zemlje na cesti proti Jamnici, saj bi to bilo nujno potrebno zaradi prihajajočega svetovnega pokala v sklopu Black Hole enduro festivala.

Župan pojasni, da je čiščenje ceste predvideno in se bo izvedlo.

Občinski svetnik Maks Pučelj je podal naslednje:

VPRAŠANJE: 1.) Kljub nenehnim opozorilom za zalitje razpok na igrišču pri šoli na Holmcu, ga zanima kdaj lahko pričakuje, da se bo to saniralo, saj bi zima lahko dodatno uničila igrišče.

VPRAŠANJE: 2.) Glede na problematiko parkirnega prostora pri osnovni šoli na Holmcu, ga zanima kje na tistem območju je občinsko zemljišče in kje privatno.

VPRAŠANJE: 3.) Vedno znova je opozarjal na sanacijo in popravilo preprek na pešpoti od Poljane proti Holmcu. Zanima ga zakaj vse do danes dela niso bila izvedena. Hkrati doda, da v kolikor občini to ni v interesu, naj prepreke enostavno odstranijo.

Občinski svetnik Ivan Backović je podal naslednjo:

VPRAŠANJE: 1.) Na prejšnji seji je že podal vprašanje glede sanacije lukenj na občinskih cestah in prejel odgovor pristojnih služb na občini. Dodatno pa ga zanima približen terminski plan izvedbe sanacije posameznih cest., ker občane zanima.

Župan doda, da bi bilo potrebno konkretno navesti na katerih cestah so problemi, saj le tako lahko pristojne službe izvedejo sanacijo tam kjer je potrebno in v najkrajšem možnem času.

POBUDO: 2.) Pove, da so se nanj obrnili stanovalci Nicine, ki jih zanima zakaj se njihova cesta ponovno prekopava.

Župan pojasni, da prihaja do prekinitev elektro kabla, ki je bil pred kratkim položen na novo. Posledično morajo pristojne službe ugotoviti, kje do prekinitev prihaja, da bi zadevo lahko v celoti odpravile. V najslabšem primeru se lahko tudi zgodi, da bo potrebno izkopati celo traso položenega elektro kabla in ponovno izvesti preplastitev.

Občinska svetnica dr. Karla Oder je podala naslednjo:

POBUDO: 1.) Pove, da se je na območju Leš našel star parni pogonski stroj, zato naproša svetnike, da bi po ocenitvi vrednosti tega stroja, Občina Prevalje ponudila finančno pomoč, da bi ta naprava lahko bila premeščena v muzej.

***K tč. 13***

**RAZNO**

Občinskega svetnika Rafaela Škufco zanima stanje glede vsebnosti radona v OŠ Franja Goloba in kakšen je previden načrt sanacije oziroma ukrepov za odpravo povišanih vrednosti.

Ravnateljica OŠ Franja Goloba pojasni, da so meritve, ki so se izvajale med januarjem 2018 in marcem 2018 pokazale, da so mejne vrednosti presežene v treh učilnicah. Na podlagi tega je bil odrejen tudi inšpekcijski nadzor, ki je podal smernice in priporočila za ravnanje in odpravo teh težav. Med temi so pogosto prezračevanje teh učilnic, hkrati pa je program izvajanja aktivnosti v teh učilnicah omejen na največ 300 ur letno. O ukrepih je bil obveščen tudi svet staršev. Iz ene izmed teh učilnic je bil prestavljen tudi oddelek podaljšanega bivanja, opravljajo se redne kontrole prezračevalnega sistema. Po pregledu in morebitni sanaciji, se bodo ponovno izvedle meritve, nivo radona pa mora biti pred začetkom novega šolskega leta v dovoljenih mejah.

Župan dodatno pojasni, da bo občina v prihodnje od vodstva šole zahtevala sprotno preverjanje, hkrati pa bo pristopila na pomoč pri odpravi morebitnih novih pojavov preseganja vrednosti.

Občinska svetnika Ivan Backovič in Bernard Pačnik povesta, da je treba zadevo obravnavati prednostno in jo urediti preden se začne novo šolsko leto.

Občinsko svetnico Hedviko Gorenšek zanima kako je urejen brezplačen prevoz za prvošolčke v šolske letu 2018/2019, ki so oddaljeni okoli 4km od šole, saj v tem primeru zakon nalaga, da jim je potrebno zagotoviti prevoz do šole.

Župan pove, da je Svet za preventivo in vzgojo v cestnem prometu zadevo obravnaval, vendar nekateri podatki na vlogah niso bili popolni in tudi iz šole niso dobili vseh potrebnih informacij. Zato bo občina ponovno zahtevala podatke in poskušala urediti zadevo do začetka šolskega leta. Doda pa, da se bo občina pri postopkih država vseh normativov in pravil, ki urejajo to področje.

Tajnik Danilo Vute in ravnateljica Mira Hancman dodata, da je potrebno počakati na zapisnik seje Sveta za preventivo in vzgojo v cestnem prometu in reagirati v skladu s predpisi in zakonodajo.

Občinskega svetnika Maksa Pučlja zanima kakšna je situacija glede izgradnje 3. razvojne osi oziroma kako daleč so postopki.

Župan pojasni, da je DARS pred podpisom pogodbe za preprojektiranje odseka Velenje – Slovenj Gradec, glede avtocestnega križa Šentrupert, pa DARS s strani nadzornega odbora ni dobil zelene luči za podpis pogodbe zaradi ustavne presoje, ki je bila vložena. Pove, da se za odsek od Slovenj Gradca do Holmca pripravlja nova študija, ki zajema več variant, le – ta pa bo javnosti in odboru za izgradnjo 3. razvojne osi predstavljena v preteklih tednih.

Občinskega svetnika Aleksandra Rističa zanima ali se lahko dobi kakšna podrobnejša analiza za traso na odseku mimo Prevalj v morebitni tunelski izvedbi.

Župan pojasni, da grafične analiza oziroma slike trase še ni, bo pa ta v prihodnje izdelana, ko se bo izvedla sama umestitev v prostor.

Občinski svetnik Ivan Backovič se v imenu pevskega zbora VRES zahvaljuje Občini Prevalje za vso podporo pri njihovem delovanju, ter navzoče seznani, da je pevski zbor VRES pred kratkim osvojil zlato medaljo in bil najbolje točkovan med vsemi udeleženci mednarodnega tekmovanja zborov v Tuzli.

Čestitkam se pridruži še župan.

Občinska svetnica Karla Oder pove, da se je pretekli teden v Ravnah na Koroškem odvijal simpozij o geološki, rudarski in metalurški dediščini. Udeležba je bila mednarodna, med drugimi tudi iz Kanade, Slovaške, Norveške itd. Doda, da so udeležencem razkazali tudi številne koroške kraje, med drugimi tudi Šentanel nad katerim so bili zelo navdušeni.

Seja je bila zaključena ob 19.30 uri.

Zapisal: Župan

Franc BREZNIK dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep 29/1 k tč. 3 – Izvršen na seji, zapisnik je odložen v zbirko listin in posredovan v objavo na spletu.

Sklep 29/2 k tč. 3 – Izvršen na seji, zapisnik je odložen v zbirko listin in posredovan v objavo na spletu.

Sklep 29/3 k tč. 4 – Izvršen na sej, Sklep objavljen v Uradnem glasilu slovenskih občin.

Sklep 29/4 k tč. 5 – Izvršen na seji.

Sklep 29/5 k tč. 5 – Izvršen na seji. Sklep objavljen v Uradnem glasilu slovenskih občin.

Sklep 29/6 k tč. 6 – Izvršen na seji. Sklep objavljen v Uradnem glasilu slovenskih občin.

Sklep 29/7 k tč. 6 – Izvršen na seji. Sklep objavljen v Uradnem glasilu slovenskih občin.

Sklep 29/8 k tč. 6 – Izvršen na seji. Sklep objavljen v Uradnem glasilu slovenskih občin.

Sklep 29/9 k tč. 7 – Izvršen na seji.

Sklep 29/10 k tč. 8 – Izvršen na seji.

Sklep 29/11 k tč. 9 – Izvršen na seji. Sklep objavljen v Uradnem glasilu slovenskih občin.

Sklep 29/12 k tč. 9 – Izvršen na seji. Sklep objavljen v Uradnem glasilu slovenskih občin.

Sklep 29/13 k tč. 10 – Izvršen na seji.

Sklep 29/14 k tč. 11 – Izvršen na seji.